COMMENTATIO 



Section!. .2. 



rant, quamquam in his parum juste agentes (i). 

 Imposuit igitur Aristides unicuique civitati tributi 

 partem , in cujus divisione ab omnibus summae ae- 

 quitatis laudem consecutus est , atque effecit, ut quot- 

 annis quadringenta et sexaginta talenta conferrentur. 

 Simul decretum est , ut illud aerarium in insula Delo 

 servaretur ; et qnaestores , 'EMyvoTuptai dicti , ex 

 Atheniensibus electi sunt, qui has pecunias exigerent 

 atque administrarent (2). Verum hand ita multo 

 post, quum Persae , ex Aegaeo man expulsi, non 

 amplius adeo metuendi essent, nonnullae civitates 

 minore alacritate naves instruere coeperunt, mili- 

 tiamque recusarunt. Athenienses igitur, qui sese 

 societatis principes vocabant, maxima severitate in 

 negligentes animadverterunt ; Naxiosque defectionis 

 auctores obsidione sibi subjecerunt. At Cimon in- 

 telligens , hac atrocitate socios contra Athenienses 

 exacerbari , ita ut metuendum esset, ne societas 

 dissolveretur , faciliorem se praestitit , et pro mi- 

 litibus vacuas naves , sed imprimis pecunias , pos 

 tulavit. Ita sensim crevit haec contributio ; bre 

 vique aerarium prorsus sub Atheniensium do- 

 minationem venit , quum inimicitiae Lacedaemo- 



nios 



0) plut - in Aristid. cap. 24. p. 333- C. 



(2) Plut. 1. 1. Thuc. I. cap. 96. V. 18. Diod, Sic. XI. 

 cap. 47. e ceteris emendaudus. Nepos in Aristid. cap. 3. 

 Inique Pausanias lib. VIII. cap* 52. . 2. Conf. Groen. 

 v. Prinst. de Hegemon. Athen. p. 20. sq. 



